《晴天庐阜》
明代·龚敩

匡山高处接云涯，突兀遥瞻汇泽西。拂曙岚光浮剑戟，排空清气豁端倪。

岷峨地接南条尽，吴楚天连北斗低。寄语东林陶靖节，渔郎今在武陵溪。

作者简介：明江西铅山人。洪武时以明经分教广信，以荐入为四辅官，未几致仕。复起为国子司业，历祭酒。坐放诸生假不奏闻，免。有《鹅湖集》、《经野类钞》。